作者：李弥逊
词牌/韵律：永遇乐

paragraphs: 曲径通幽，小亭依翠，春事才过。
看笋成竿，等花著果，永昼供闲坐。
苍苍晚色，临渊小立，引首暮鸥飞堕。
悄无人，一溪山影，可惜被渠分破。
百年似梦，一身如寄，南北去留皆可。
我自知鱼，け然濠上，不问鱼非我。
隔篱呼取，举杯对影，有唱更凭谁和。
知渊明，清流临赋，得似恁麽。